อยากสอบถามว่าเคยมีประวัติคนไทยท้องเพราะนิ้วที่เปิ้อนน้ำหล่อลื่นแล้วใช่นิ้วสอดใส่ช่องคลอดไหมครับ แล้วถ้ามือไม่เปื้อนอะไรเลยจะท้องไหมครับแล้วอาการท้องสัปดาร์แรกจะเป็นยังไงครับ คือประจำเดือนจะมาวันที่ 12 กย 61 ไข่ตกวันที่ 28 สค 61 แล้วใช่นิ้วที่คิดว่าไม่มีอะไรสอดใส่ในช่องคลอดวันที่ 2 กย 61 กังวลนิดหน่อยครับว่าจะเป็นไรมั้ย
สวัสดีค่ะ หากนิ้วมือเปื้อนเฉพาะน้ำหล่อลื่น ไม่ได้เปื้อนน้ำอสุจิโอกาสที่จะตั้งครรภ์ก็ไม่มีค่ะ เนื่องจากในน้ำหล่อลื่นนั้นไม่มีตัวอสุจิ ยกเว้นแต่หากมีการหลั่งน้ำอสุจิไปก่อนแล้ว น้ำหล่อลื่นที่ไหลตามออกมา ก็อาจมีตัวอสุจิปนอยู่ได้ ซึ่งก็อาจมีโอกาสทำให้เกิดการตั้งครรภ์ได้ แต่โอกาสก็ถือว่าน้อยมากแต่หากนิ้วมือไม่ได้เปื้อนน้ำอะไรเลยก็จะไม่มีโอกาสตั้งครรภ์ได้ค่ะสำหรับอาการของหญิงตั้งครรภ์นั้น ในแต่ละรายจะไม่เหมือนกันและจะเริ่มไม่พร้อมกัน สำหรับอาการเริ่มแรกสุดที่อาจพบได้คือ การมีเลือดออกจากช่องคลอด หรือที่เรียกว่า อาการเลือดล้างหน้าเด็ก ซึ่งจะเกิดขึ้นหลังไข่ถูกปฏิสนธิประมาณ 6-12 วัน โดยจะมีอาการอยู่ประมาณ 1-2 วัน ปริมาณเลือดจะมีเพียงเล็กน้อยและสีจางกว่าเลือดประจำเดือน พบได้ประมาณ 30% ของหญิงตั้งครรภ์ บางรายอาจมีอาการปวดท้องน้อยคล้ายกับอาการปวดประจำเดือน บางรายอาจมีตกขาวสีขาวขุ่นมากขึ้นส่วนอาการอื่นๆ ที่จะพบตามมาคือ อาการขาดประจำเดือน ต่อมาประมาณ 2 สัปดาห์ จะเริ่มมีอาการแพ้ท้อง เช่น คลื่นไส้ วิงเวียน เหม็นอาหาร ไวต่อกลิ่นต่างๆ อยากทานอาหารแปลกๆ เป็นต้น แล้วตามด้วยอาการอื่นๆ ของระยะเริ่มแรก ได้แก่ คัดตึงเต้านม เจ็บบริเวณหัวนม ลานหัวนมสีคล้ำ รู้สึกอ่อนเพลีย ปัสสาวะบ่อย ท้องอืด อารมณ์เปลี่ยนแปลง เป็นต้น